EkBass/fiwiki-20250220-pages-articles huggingface dataset:
Jussi Lainio

Jussi Lainio (aikaisemmin Juho Aapo Lainioranta, entinen Kinisjärvi; 1. huhtikuuta 1898 Kittilä – 17. maaliskuuta 1957Helsinki) oli suomalainen kirjailija, joka tunnetaan Lappia käsittelevistä kirjoistaan. == Elämä == Kittilän Alakylässa syntynyt Lainio oli kittiläläisen poromiehen poika ja 13-vuotiaasta lähtien isänsä apuna porometsällä. Hänestä kehittyi pian taitava poromies. Länsi-Lapin poronhoitoa kohdanneiden vastoinkäymisten seurauksena Lainio joutui kuitenkin hankkimaan jatkossa elantonsa savotoilta ja uittotöistä. Vuonna 1927 hän lähti samasta kylästä kotoisin olleen Eemil Pyttysen avustuksella opiskelemaan Työväen Akatemiaan, jossa hän sai ohjausta kirjoittamiseen Akatemiassa kirjallisuuden opettajana toimineelta kirjailija Lauri Haarlalta. Lainio suoritti sitten Yhteiskunnallisessa korkeakoulussa kunnallisen ja yleisen hallintotutkinnon vuonna 1931. Lainio työskenteli poromiehenä, maanviljelijänä ja metsätöissä vuoteen 1926 saakka. Opintojensa jälkeen hänestä tuli maatalousministeriön asutusasianhallinnon virkailija ja viimeksi hän oli kirjanpitäjänä Uudenmaan lääninhallituksessa kuolemaansa saakka. Lainio kuvasi kahdessa novellikokoelmassaan Pohjolan elinkautisia ja Metsien vapaudessa realistiseen sävyyn Lapin savotoiden jätkiä ja heidän elämäänsä. Pohjolan elinkautisia -kokoelma sisälsi kertomukset Elinkaudeksi, Janne Haapala ja hänen jätkänsä, Suruttoman vaellusta ja Uuteen suuntaan. Metsien vapaudessa -kokoelman kertomukset olivat Kiveliön kätköistä, Metsäkauppa, Mies menneeltä ajalta, Poromies Kokkolasta ja Tukkinujun taiteilija. ==Teokset== * Pohjolan elinkautisia, novellikokoelma. WSOY 1935 * Metsien vapaudessa, novellikokoelma. WSOY 1936 * Lapin tarinoita. WSOY 1981 (Lapin-sarja, sisältää edelliset teokset) * Yksittäisinä novelleina ovat ilmestyneet Rajamme vartijat -lehdessä Erottamattomat (1975) ja Ylävirralla (1976) ==Palkinnot== * Suomalaisen kirjallisuuden seuran palkinto 1936 == Lähteet == * Matti Leikola: Jussi Lainio – poromiesten ja savottalaisten mestarikuvaaja, Metsähistorian seura ry:n jäsentiedote Susikko 2/toukokuu 2010 (PDF) ==Aiheesta muualla== *Rovaniemen kirjaston sivu Jussi Lainiosta * Jussi Lainio kertoo elämästään, Werner Söderström osakeyhtiön kirjasanomat, 01.05.1935, nro B, s. 5, Kansalliskirjaston digitaaliset aineistot Luokka:Suomalaiset kirjailijat Luokka:Vuonna 1898 syntyneet Luokka:Vuonna 1957 kuolleet
Aviv Geffen

Aviv Geffen (hepreaksi אביב גפן, s. 10. toukokuuta 1973 Ramat Gan, Israel) on israelilainen rock-muusikko. Geffenin musiikissa on vaikutteita mm. Pink Floydilta ja The Beatlesilta. Kuten Roger Watersille, John Lennonille tai Bob Dylanille, musiikki on Geffenille sosiaalisen sanoman väline. Hänen sanoituksensa ottavat usein kantaa rauhan puolesta. Geffen, jonka eno oli israelilainen sotasankari Moshe Dayan, onkin noussut yhdeksi Israelin rauhanliikkeen näkyvimmistä hahmoista. Geffen teki läpimurron kotimaassaan 18-vuotiaana levyttämällään esikoisalbumillaan, Ze Rak Or Hayareach ("It's Only The Moonlight", 1992). Aiemmin yksinomaan hepreaksi levyttänyt Geffen tutustui vuonna 2000 Porcupine Tree -yhtyeen Steven Wilsoniin ja on julkaissut tämän kanssa useita englanninkielisiä albumeita Blackfield-nimellä. Luokka:Israelilaiset muusikot Luokka:Vuonna 1973 syntyneet Luokka:Elävät henkilöt
Dida (jalkapalloilija, 1934)

Edvaldo Alves de Santa Rosa, paremmin tunnettu myös nimellä Dida, (26. maaliskuuta 1934, Maceió, Alagoas – 17. syyskuuta 2002, Rio de Janeiro) oli brasilialainen jalkapallohyökkääjä. Hän voitti Brasilian jalkapallomaajoukkueen riveissä vuoden 1958 jalkapallon maailmanmestaruuskilpailuissa. Hän on myös Maracanã-stadionin ensimmäinen maalintekijä. Dida kuoli syöpään 17. syyskuuta 2002 Riolaisessa sairaalassa. == Ura == * 1949–1949 – América-AL * 1950–1953 – CSA-AL * 1954–1964 – Flamengo * 1964–1965 – Portuguesa-SP * 1966–1968 – Atlético Junior Barranquilla Luokka:Brasilialaiset jalkapalloilijat Luokka:Jalkapallon maailmanmestarit Luokka:Vuonna 1934 syntyneet Luokka:Vuonna 2002 kuolleet
Burrel

Burrel (albaniaksi: Burrel tai Burreli; vaihtoehtoisia nimiä Burelë, Mat) on kaupunki Luoteis-Albaniassa 91 kilometrin päässä Tiranasta. Se on Matin kunnan keskus. Burrelin asukasluku on 10 862 (vuonna 2011). Kaupunki oli kaivoskaupunki, mutta kaivokset on nyt suljettu. Kaupungissa on silti yhä ferrokromitehdas. Kosovon sodan aikaan kaupungissa oli 2 000 ihmisen pakolaisleiri. Kaupungissa oli yksi kommunistihallinnon hirveimmistä vankiloista, jossa oli tavallisia rikollisia sekä poliittisia vankeja, kuten Bashkim Shehu, Fatos Lubonja tai katolisen kirkon pappi Dom Simon Jubani. Poliittiset vangit tuomittiin vankilaan ainakin 20 vuodeksi vallankumouksen yrittämisestä ja antikommunistisen propagandan levittämisestä. Heidät myös monesti tuomittiin uudestaan, kun he olivat vankilassa. Kommunistihallinnon romahtamisen jälkeen vankila suljettiin ja muutettiin vankilamuseoksi. Kuitenkin vuonna 1997 Sali Berisha otti sen uudelleen käyttöön vankilaksi. == Lähteet == ==Aiheesta muualla== Luokka:Albanian kaupungit Luokka:Albanian entiset kunnat Luokka:Dibërin maakunta
Shisei

Shisei on japanilainen budokäsite, joka tarkoittaa ryhtiä joka muodostuu, paitsi oikeasta asennosta, ennen kaikkea asennossa ilmitulevasta asenteesta. Shiseissä kehon keskustaa eli hara on vahva, rento, voimakas ja hengitystä edistävä. Ajatus on että jos asenne on oikea se pakottaa myös kehon oikeaan asentoon. Bu Samurain ammatti, sivu 46. Hashi 20/1998, 1998. == Lähteet == * * * === Viitteet === Luokka:Japanilaiset budōkäsitteet
Sähkönumero

Sähkönumero on sähköisen talotekniikan alalla käytössä oleva kansallinen tuotekoodijärjestelmä. Sähkötuotteet tunnistetaan ja yksilöidään sähkönumeroilla sähköalan toimitusketjun kaikissa portaissa. Suomessa sähkönumeroita ylläpitää Sähköteknisen Kaupan Liitto (STK) Sähkönumerot.fi- palvelussa. == Historia == Sähkönumerointijärjestelmä luotiin alan yhteistyönä vuosina 1971-73 auttamaan ATK:n käyttöönottoa sähkötukkualalla. Alun perin sähkönumeroita hyödynnettiin myös sähköalan yhteisessä tuoteluettelossa ns. Mustassa kirjassa. Viimeinen Musta kirja julkaistiin vuonna 2006. Sähkönumeron merkitys on digitalisaation seurauksena viime vuosina entisestään vahvistunut, sillä se helpottaa tietojen välitystä eri järjestelmien välillä. ==Rakenne== Sähkönumerojärjestelmä on 7-numeroinen. Sen kaksi ensimmäistä numeroa ryhmittää tuotteet ja kolme seuraavaa sijoittaa ne valmistajakohtaisiin alaryhmiin. Kuudes ja seitsemäs numero yksilöi tuotteen. Sähkönumero 12 345 67 Tuoteryhmänumero 12 Alaryhmitysnumero 345 Yksilöimisnumero 67 Tuoteryhmät 01 - 89 sekä ryhmän 99 viimeiset 1.000 numeroa on varattu yhteiseen järjestelmään. 91, 92, 93 ja 94-alkuisia numerosarjoja käytetään vain tilapäiskäytössä projektikohtaisissa toimituksissa, jolloin numeron käyttöikä tietyllä tuotteella on lyhytkestoista. 95, 96, 97 ja 98-alkuiset numerosarjat on varattu yrityskohtaisesti tukkuliikkeille päällekkäisyyksien estämiseksi tilapäisnumeroinnissa. Liitto suosittelee, että tukkuliikkeet käyttävät yrityskohtaisen alkunumeron jälkeen seuraavina kahtena numerona sähkönumerorekisterin kaksinumeroista tuoteryhmätunnusta esimerkiksi 41 Asuntovalaisimet, 42 Julkisten tilojen valaisimet, 70 Teleasennustarvikkeet. Sähkötuotteet on jaettu 60 tuoteryhmään. Sähkönumeron kaksi ensimmäistä numeroa ilmaisevat mihin tuoteryhmään tuote kuuluu. ==Sähkönumerot.fi== Sähkönumerot.fi-palvelu on Sähköteknisen Kaupan Liiton ylläpitämä verkkopalvelu, johon on koottu koko toimitusketjun käyttöön tuotetiedot Suomessa markkinoilla olevista sähköteknisistä tuotteista. == Lähteet == ==Aiheesta muualla== *www.sahkonumerot.fi *Sähkötuotteiden tuoteryhmät ja niihin liittyvät harmonisoidut Yleisnimet *Sähköteknisen Kaupan Liitto Luokka:Rakennuksen sähköjärjestelmät Luokka:Tukkukauppa
Volcana (Marvel Comics)

Volcana on Marvel-kustantamon sarjakuvissa esiintyvä supersankari. == Historia == Yhdessä ystävänsä Titanian kanssa Marsha Rosenberg joutui mukaan universumin toiselle puolelle voimallisen Tuonpuoleisen käynnistettyä Salatut Sodat. Tuonpuoleinen muokkasi Marvel-universumin roistoille ja sankareille Taisteluplaneetan käyttäen osia eri puolita universumia. Denverin lähiöstä tapahtumiin mukaan joutunut Marsha janosi valtaa ja voimaa. Hän suostuikin palvelemaan Latverian monarkkia Tohtori Doomia. Doom rakensi muukalaisteknologiaa apunaan käyttäen koneen, joka muunsi Taisteluplaneetan myrskyn energiaksi, jonka sitten siirsi Marshaan. Käsittelyn seurauksena Marsha huomasi kykenevänsä muuttumaan sulaksi laavaksi säilyttäen samalla ihmismuotonsa. Hän valitsi itselleen tulivuoren omaisen nimen Volcana ja iski yhdessä muiden roistojen kanssa sankareita vastaan. Tapahtumien aikana Marshan ja voimakkaan Molekyylimiehen välille kehkeytyi suhde. Sotien päätyttyä Marsha palasi takaisin Maahan yhdessä rakastettunsa Molekyylimiehen kanssa. Myöhemmin Marsha huomasi olevansa kykenevä jäljittelemään kehollaan myös muita tulivuorimaisia ominaisuuksiaFantastic Four Annual #23. Marvel Comics.. Taistellessaan Velhoa ja Klawia vastaan Volcana muutti muotoaan jopa tuhkamaiseksi aineeksi. Syy muutoksiin selvisi Molekyylimiehen kautta, joka jumalaisilla voimillaan oli muuttanut Volcanaa perustavanlaatuisesti. Volcana sai nähdä ripauksen Molekyylimiehen sisintä ja pelästyneenä Volcana erosi tästä. Nykyään Volcana asuu New Yorkissa. == Voimat ja varusteet == Volcanalla on Tohtori Doomin käsittelyn jäljiltä kyky muuttaa oma ruumiinsa laavamaiseksi substanssiksi säilyttäen silti samalla ihmismuotonsa ja kykynsä ajatella. Volcana kykenee myös ampumaan tulikuumaa laavamaista ainetta käsistään. Molekyylimiehen muokkauksen jäljiltä Volcana kykenee jäljittelemään myös muita tulivuorimaisia elementtejä. == Volcana muissa medioissa == Volcana esiintyy amerikkalaisessa sarjakuvaromaanissa Spider-Man/X-Men: Time's Arrow: The Present (ei julkaistu suomeksi), jossa hänet palkkaa aikamatkaajaroisto Kang Valloittaja taistelemaan Cablea ja Petoa vastaan. Vaikka Volcana ei olekaan palkkasoturi, hän tarvitsi rahaa autonsa korjaukseen. == Lähteet == Luokka:Marvel-universumin superroistot
Hospitaali

Hospitaali oli keskiajalla sairaala ja vieraanvarainen paikka matkalaisille, kuten pyhiinvaeltajille. Meksikossa myös Vasco de Quirogan perustamia 1500-luvun kyläyhteisöjä kutsuttiin hospitaaleiksi. Hospitaalit eivät olleet yleisiä sairaaloita, vaan ne hoitivat tartuntasairaita, kuten lepratartunnan saaneita. Suomeen ensimmäiset hospitaalit perustettiin keskiajalla 1300- ja 1400-luvuilla. Hospitaalit sijaitsivat vaarallisen olemuksensa vuoksi usein kaupunkien laidoilla tai ulkopuolella, ja kuningas Kustaa Vaasan kaudesta lähtien ne sijoitettiin yhä kauemmas asutuksesta. Esimerkiksi vuonna 1619 kuningas Kustaa II Aadolf määräsi Turun hospitaalin siirrettäväksi Seilin saarelle. Hospitaaleissa erotettiin sairastavat potilaat muusta asutuksesta aidalla, tai Seilin spitaalihospitaalin tapauksessa sijoittamalla sairaat omalle saarelleen. Leprahospitaalien tarve väheni 1600-luvulla, ja niihin alettiin sijoittaa myös muita kuin lepratautisia, kuten kehitysvammaisia, mielisairaita, sokeita ja rampoja. Jotkut hospitaalit muuttuivat kokonaan mielenterveyslaitoksiksi, eli houruinhuoneiksi. == Katso myös == * Lepra Suomessa == Lähteet == Luokka:Keskiajan lääketiede
Luciano Floridi

Luciano Floridi (16. marraskuuta 1964) on italialainen filosofi ja loogikko, joka työskentelee nykyään Oxfordin yliopistossa ja Barin yliopistossa. Hänen merkittävin panoksensa on ollut informaatiofilosofian alueella.Professor Luciano Floridi. Oxford Internet Institute. Viitattu 22.9.2016. == Teoksia == * Augmented Intelligence — A Guide to IT for Philosophers. Roma: Armando, 1996. * Scepticism and the Foundation of Epistemology - A Study in the Metalogical Fallacies. Leiden: Brill, 1996. * Internet - An Epistemological Essay. Milano: Il Saggiatore, 1997. * Philosophy and Computing: An Introduction. London/New York: Routledge, 1999. * Sextus Empiricus, The Recovery and Transmission of Pyrrhonism. Oxford: Oxford University Press, 2002. * The Blackwell Guide to the Philosophy of Computing and Information. Oxford: Blackwell, 2003. == Aiheesta muualla == *www.philosophyofinformation.net *Interview for the American Philosophical Association — Philosophy And Computing Newsletter *Biography *Biography, in Italian, from Cervelli in Fuga (Roma: Accenti, 2001) *Where are we in the philosophy of information? The Bergen podcast *Floridi's Information Ethics, video of a workshop at NA-CAP ==Lähteet== Luokka:Italialaiset filosofit Luokka:Vuonna 1964 syntyneet Luokka:Elävät henkilöt
Isoleopoldinkukka

Isoleopoldinkukka (Aphelandra squarrosa) on akanttikasvien heimoon kuuluva kasvilaji, jota käytetään huonekasvina. == Ulkonäkö ja koko == Isoleopoldinkukka on enintään 1,5 metriä korkea pensas. Sen lehdet ovat vihreän ja valkean kirjavat, mikä on antanut aihetta englanninkieliseen nimeen seeprapensas. Käpymäiset kukinnot ovat keltaiset tai oranssit, sillä niissä on suuret, kestävät keltaiset tai oranssinkeltaiset tukilehdet, joissa väri säilyy useita kuukausia. Tukilehtien lomassa on pienet keltaiset kukat. Leopoldinkukka kukkii tavallisesti kesä-lokakuussa. == Levinneisyys == Laji on alun perin kotoisin Kaakkois-Brasiliasta. == Hoito huonekasvina == Leopoldinkukka tarvitsee kesällä paljon valoa, mutta ei kestä suoraa auringonpaahdetta. Talveksi se pitäisi saada viileään, mutta ei alle 15 asteeseen. Kasvin hengissä pitäminen yli talven on vaikeaa, ja siksi sitä usein pidetäänkin yksivuotisena kasvina. Koska leopoldinkukka vaatii korkean ilmankosteuden, sitä olisi hyvä sumuttaa. Uudet kukinnot tulevat keväällä lehtihankoihin. Kasvia voi lisätä keväällä latvapistokkaista. == Lähteet == Luokka:Akanttikasvit Luokka:Huonekasvit
Lewis Milestone

Lewis Milestone (oik. Lev Milstein) (30. syyskuuta 1895 Kišinjov, Venäjä (nyk. Chișinău, Moldova) – 25. syyskuuta 1980 Los Angeles, Kalifornia) oli Oscar- palkittu yhdysvaltalainen elokuvaohjaaja. Hänet tunnetaan muun muassa seuraavien elokuvien ohjauksista: Tuhat ja yksi kujetta (1927), Länsirintamalta ei mitään uutta (1930), Hiiriä ja ihmisiä (1940), Kovat kaverit (1960) ja Kapina laivalla (1962). == Milestonen Oscar-ehdokkuudet == * 1929 – Voitto Tuhat ja yksi kujetta (Two Arabian Knights) * 1930 – Voitto Länsirintamalta ei mitään uutta (All Quiet on the Western Front) * 1931 – Ehdokkuus Etusivu uusiksi (The Front Page) * 1940 – Ehdokkuus Hiiriä ja ihmisiä (Of Mice and Men) == Filmografia == Vuosi Alkuperäinen nimi Suomenkielinen nimi Huomioita 1918 Positive 1918 Posture 1918 The Toothbrush 1919 Fit to Win 1925 Seven Sinners 1926 Fine Manners 1926 The New Klondike 1926 The Caveman 1927 Two Arabian Knights Tuhat ja yksi kujetta 1927 The Kid Brother 1928 The Racket 1928 Tempest 1928 The Garden of Eden Edenin yrttitarha tai Edenin puutarha 1929 Betrayal Pettäjä 1929 New York Nights New Yorkin öitä 1930 All Quiet on the Western Front Länsirintamalta ei mitään uutta 1931 The Front Page Etusivu uusiksi 1932 Rain Sadeaika 1933 Hallelujah, I'm a Bum eli Lazy Bones 1934 The Captain Hates the Sea 1935 Paris in Spring Viini, laulu ja naiset 1936 The General Died at Dawn Idässä palaa 1936 Anything Goes 1939 The Night of Nights 1939 Of Mice and Men Hiiriä ja ihmisiä 1940 Lucky Partners Ystäviäkö vain? 1941 My Life with Caroline Vaimoni viettelykset 1943 The North Star 1943 Edge of Darkness He tarttuivat aseisiin 1944 The Purple Heart Purppurasydän 1944 Guest in the House 1945 A Walk in the Sun He vaelsivat auringossa 1946 The Strange Love of Martha Ivers Paholaisnainen 1948 No Minor Vices Katselen ihmisiä 1948 Arch of Triumph Riemukaari 1949 The Red Pony Punainen poni tai Tomin punainen poni 1950 Halls of Montezuma Okinawa 1952 Kangaroo Kenguru 1952 Les Misérables Kaleeriorja 1953 Melba Suurempi kuin rakkaus 1954 La Vedova X 1954 They Who Dare Miehet jotka uskalsivat 1957 Have Gun — Will Travel televisiosarja 1959 Pork Chop Hill Kuoleman kukkula 1960 Ocean's Eleven Kovat kaverit 1962 Mutiny on the Bounty Kapina laivalla 1963 Arrest and Trial televisiosarja == Lähteet == == Aiheesta muualla == * Luokka:Yhdysvaltalaiset elokuvaohjaajat Luokka:Hollywood Walk of Fame Luokka:Parhaan ohjauksen Oscar-palkinnon saajat Luokka:Vuonna 1895 syntyneet Luokka:Vuonna 1980 kuolleet
Englannin jalkapalloliitto

Englannin jalkapalloliitto (The Football Association, The FA) on maailman vanhin jalkapalloliitto. Se on perustettu vuonna 1863. FA:n toiminnan tarkoituksena on Englannin jalkapallomaajoukkueiden toiminnan koordinointi, kansallisten liigojen ja kilpailuiden järjestäminen sekä Englannin alueella tapahtuvan jalkapallotoiminnan valvonta. FA on ollut kansainvälisen jalkapalloliiton FIFA:n jäsen vuosina 1905–1918, 1924–1928 sekä yhtäjaksoisesti vuodesta 1945 lähtien. Lisäksi FA on ollut UEFA:n jäsenenä vuodesta 1954 alkaen sekä ollut perustamassa jalkapallon säännöistä vastaavaa ja niitä hallinnoivaa IFAB:ia vuonna 1886. Englanti on nykymuotoisen jalkapallon synnyinkoti. Sen lisäksi että sen jalkapalloliitto on maailman vanhin, sillä on myös maailman vanhin cup-kilpailu, FA Cup, jota pelattiin ensimmäistä kertaa vuonna 1871 sekä maailman vanhin ammattilaisliiga, The Football League, jonka ensimmäinen kausi pelattiin vuonna 1888. Liiton nykyinen puheenjohtaja on Greg Clarke. Liiton presidenttinä toimii prinssi William. == Aiheesta muualla == * TheFA.com Luokka:Englannin jalkapallo Luokka:Kansalliset jalkapalloliitot
Kaarlenvaltikka

Kaarlenvaltikka (Pedicularis sceptrum-carolinum) on suurikokoinen, itäisessä ja pohjoisessa Euroopassa kasvava näivekasvi. Kaarlenvaltikka on suurin Suomessa kasvava kuusiolaji ja sukulaistensa tavoin puoliloinen, joka käyttää muilta kasveilta saamaansa ravintoa, mutta yhteyttää myös itse.Uusitalo 2007, s. 152. Kaarlenvaltikka on Ruotsin Västerbottenin maakuntakukka.Den virtuella floran: Kung Karls spira Viitattu 4.3.2010. == Ulkonäkö ja koko == Monivuotinen kaarlenvaltikka kasvaa 40–80 cm korkeaksi. Varsi on kalju, haaraton, jäykkä ja väriltään usein ruskeanpunainen. Maanmyötäiset ruusukelehdet ovat kapeita, parijakoisia tai pariosaisia, liuskat leveitä ja nyhälaitaisia. Varsilehdet puuttuvat kokonaan tai varren tyviosassa on muutamia pieniä lehtiä. Kukat ovat varren latvassa tavallisesti 2–4 kukan kiehkuroina. Kukka on keltainen lukuun ottamatta alahuulta, joka on punalaitainen. Kukan noin kolme senttiä pitkän teriön suu on umpinainen ja torvi on väljä. Kaarlenvaltikka kukkii Suomessa heinä-elokuussa.Retkeilykasvio 1998, s. 391. == Levinneisyys == Kaarlenvaltikan päälevinneisyysalue ulottuu Fennoskandiasta, Baltiasta ja Puolasta Venäjän läntisiin osiin. Satunnaisemmin lajia tavataan Alpeilla, Siperiassa ja Pohjois-Kiinassa. Suomessa kaarlenvaltikka on melko yleinen pohjoisessa, erityisesti Itä-Lapissa ja Kainuussa. Lajia tavataan harvinaisena myös Pohjanmaalla, Keski-Suomessa sekä Kaakkois-Suomessa, mutta Varsinais-Suomesta Pohjois-Karjalaan ulottuvalla vyöhykkeeltä se puuttuu lähes kokonaan.Lampinen, R. & Lahti, T. 2009: Kasviatlas 2008. Helsingin Yliopisto, Luonnontieteellinen keskusmuseo, Kasvimuseo, Helsinki. Kasviatlas 2008: Kaarlenvaltikan levinneisyys Suomessa Viitattu 4.3.2010. == Elinympäristö == Kaarlenvaltikka viihtyy kosteilla kasvupaikoilla. Sitä voi tavata karujen järvien, jokien ja purojen avorannoilla ja vähäturpeisilla tulvaniityillä, tihkupaikoilla ja soistumilla. Lajia tavataan myös ihmisen muokkaamassa ympäristössä kuten laidun- ja venerannoilla, kosteilla hakamailla ja ojissa. Suomessa laji on harvinaistunut maan eteläosissa etenkin soiden ja metsien ojitusten takia. Pedicularis sceptrum-carolinum - Inflorescence - Niitvälja bog.jpg| Pedicularis sceptrum- carolinum - Bombus schrencki - Niitvälja bog.jpg| Kuninga-kuuskjalg - leherosett Niitvälja soo.jpg| Pedicularis sceptrum-carolinum - Habitat - Niitvälja bog.jpg| Pedicularis sceptrum-carolinum - Seed capsule with seeds.jpg| == Lähteet == * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. * Uusitalo, Anna: Kylien kaunokit, soiden sarat. Keski-Suomen uhanalaiset kasvit. Keski-Suomen ympäristökeskus, Jyväskylä 2007. === Viitteet === == Aiheesta muualla == * Kasviatlas 2020: Kaarlenvaltikan (Pedicularis sceptrum-carolinum) levinneisyys Suomessa. Luokka:Kuusiot
Hallitusohjelma

Hallitusohjelma on Suomessa yleensä kahden tai useamman puolueen kesken sovittu menettely- ja tavoiteohjelma, jossa määritellään joko yksityiskohtaisesti tai hyvinkin yleisellä tasolla ne suuntaviivat, joita hallitus aikoo toimikautensa aikana noudattaa. == Valtio == Hallitusohjelmaa voi edeltää hallitussopimus, jossa päätetään hallituksen muodostavista puolueista, ministeripaikoista sekä hallitusohjelman periaatteista. Suomessa yksipuoluehallitukset ovat tuntemattomia, joten hallitussopimus ja hallitusohjelmat ovat sitäkin keskeisempiä työnteon ohjenuoria. Vuonna 2000 voimaan tulleen uuden perustuslain mukaan hallituksen pitää antaa ohjelma tiedoksi eduskunnalle. Esimerkiksi pääministeri Matti Vanhasen hallituksen ohjelma annettiin tiedonantona eduskunnalle 24. kesäkuuta 2003, vaikka pääministeri Anneli Jäätteenmäen hallitus oli vain muutamaa viikko aiemmin esittänyt eduskunnalle lähes saman ohjelman. == Kunnat == Myös kunnallisella tasolla, jossa ei ole voimassa parlamentarismi eli hallitusten vastuu eduskunnalle, on myös nykyisin ryhdytty laatimaan hallitusohjelmia ja hallitussopimuksia, joissa määritellään nelivuotiskauden tavoitteet ja päämäärät. Tällaisia kuntia ovat esimerkiksi Hämeenlinna ja Turku. == Muut maat == Saksassa solmittiin hallitussopimus 23. lokakuuta 1998 Saksan sosiaalidemokraattisen puolueen ja vihreiden kesken. Tämä johti myös Gerhard Schröderin hallitukseen ja edelsi hallitusohjelmaa. Tällaista sopimusta ei tarvittu enää 2000-luvulla valtaan tulleen hallituksen aloittaessa työnsä, sillä sen muodostivat yksin konservatiivit. == Lähteet == Luokka:Hallitukset
Paul Kraatz

Paul Nikolai Alexander Kraatz, (17. tammikuuta 1863 Viipuri – 30. kesäkuuta 1926 Helsinki) oli suomalainen Venäjän armeijan kenraalimajuri, joka toimi senaattorina niin sanotussa amiraalisenaatissa toisen sortokauden aikana. Paul Kraatzin isä oli Viipurin Monrepos'n puiston ylipuutarhuri, alun perin Preussin kansalainen Heinrich Julius Kraatz ja äiti Caroline Auguste Christoffersen. Paul Kraatz kävi Viipurissa koneinsinööriksi Polyteknillisessä opistossa 1883. Uransa Kraatz teki Venäjän keisarillisessa laivastossa astuen teknikkona laivaston palvelukseen 1886. Hän saavutti vuonna 1909 everstin arvon ja nimitettiin 12. lokakuuta 1909 senaattoriksi Suomen senaatin talousosastoon. Ensi vaiheessa hän hoiti Markovin senaatissa kamari- ja maanviljelystoimikunnan päällikön tehtäviä, sitten 1911–1912 kirkollisasiain toimituskunnan ja sen jälkeen Borovitinovin senaatissa 1912–1917 kauppa- ja teollisuustoimikunnan tehtäviä aina venäläistyneen senaatin eroon eli 26. maaliskuuta 1917 asti. Kraatzille myönnettiin insinöörimekaanikkokunnan kenraalimajurin arvo 1913. ==Lähteet== * Håkon Holmberg: (Keisarillisen) Suomen senaatin talousosaston puheenjohtajat, jäsenet ja virkamiehet 1909–1918 – elämäkerrallinen luettelo, Helsinki, 1964. * Suomalaiset kenraalit ja amiraalit Venäjän sotavoimissa 1809–1917 Luokka:Suomalaiset senaattorit Luokka:Suomalaiset kenraalit Luokka:Vuonna 1863 syntyneet Luokka:Vuonna 1926 kuolleet
Pokémon Battle Revolution

Pokémon Battle Revolution (, Pokemon Batoru Reboryūshon) on ensimmäinen Pokémon-peli Nintendon Wii-pelikonsolille. Se on myös ensimmäinen Wii-peli, joka käyttää Nintendo Wi-Fi Connectionia, ja myös langatonta yhdistettävyyttä Nintendo DS:ään. Peli julkaistiin Japanissa kaksi viikkoa Wiin julkaisun jälkeen, ja se julkaistiin muilla alueilla vuonna 2007. == Online == Voittaessa onlinessa saat pisteitä, jotka voit vaihtaa uusiin vaatteisiin hahmollesi. == Aiheesta muualla == * Viralliset Pokémon Battle Revolutionin kotisivut * Pokémon Battle Revolution IGN:ssä * Artikkeli pelistä Serebii.net- sivustolla Luokka:Vuoden 2006 videopelit Luokka:Wii-pelit Battle Revolution
Prosessikartta

Prosessikartta on yrityksen toiminnalliset yksiköt, päätoiminnot, toimittajat ja asiakkaat sisältävä kaavio. Tyypillisesti tällaiseen kaavioon on piirretty vertikaalisesti yrityksen organisaatioyksiköt, asiakas oikeaan laitaan ja toimittaja vasempaan laitaan. Näiden vertikaalisten elementtien päälle on piirretty horisontaaliset nuolet kuvaamaan yrityksen toimintaa (eli liiketoimintaprosesseja) toimittajilta asiakkaille. Tällä pyritään viestimään prosessien kulkua läpi organisaatiorajojen. ==Lähteet== Luokka:Liiketalous
Puhelintoivekonsertti

Puhelintoivekonsertti on erityisesti radiossa ja harvemmin myös televisiossa esiintyvä ohjelmatyyppi. Tyypillisesti ohjelmassa kuuntelijat soittavat juontajalle ja pyytävät tätä soittamaan haluamansa musiikkikappaleen tai -videon. Ohjelmaformaattiin kuuluu tyypillisesti myös juontajan jutusteleminen soittajan kanssa. Kuuluisia puhelintoivekonsertti-ohjelmia suomalaisessa radiohistoriassa ovat olleet Ylen Puhelinlangat laulaa, Hartaita säveliä ja Radiomafian ANSSI!. Puhelintoivekonserteilla oli tärkeä rooli erityisesti ennen äänitemyynnin nykyisten mittasuhteiden saavuttamista. Lisäksi ne olivat harvoja ohjelmia, joissa radion toimittajat pystyivät olemaan suorassa vuorovaikutuksessa kuuntelijoiden kanssa. Radion musiikkitarjonnan automatisoinnin myötä toivekonsertteja ei enää esitetä niin usein, mutta varsinkin vanhemmalle väestölle ne ovat tärkeä osa julkista palvelua. Luokka:Radion musiikkiohjelmat
Detox (albumi)

Detox on Dr. Dren julkaisematon sooloalbumi. Vuonna 2002 Dr. Dre ilmoitti sen tulevan hänen kolmanneksi albumikseen, ja albumin oli alun perin tarkoitus ilmestyä jo vuoden 2003 kesällä. Hänen alkuperäinen suunnitelmansa oli tehdä konseptialbumi, josta hän kuitenkin luopui pian ja Detoxia varten tehtyjä biittejä käytettiin 50 Centin Get Rich or Die Tryin’ -albumilla. Myöhemmin julkaisuajankohdaksi ilmoitettiin muun muassa syksy 2005, syyskuu 2007, marraskuu tai joulukuu 2008, joulukuu 2010 sekä 20. huhtikuuta 2011. Julkaisupäivän lisäksi myös albumilla vierailevien artistien lista ehti muuttua monesti. Eräässä haastattelussaan Dre kertoo, että muun muassa Jay-Z, Eminem, Busta Rhymes, Snoop Dogg, Xzibit, Nas, The Game sekä N.W.A.:sta tunnetut MC Ren ja Ice Cube ovat mukana Detoxilla. Albumilta julkaistiin kaksi virallista singleä. Ensimmäinen niistä on marraskuussa 2010 julkaistu Kush, jossa ovat mukana Snoop Dogg ja Akon, ja toinen on helmikuussa 2011 julkaistu I Need a Doctor, jossa ovat mukana Eminem ja Skylar Grey. Vuonna 2015 Dr. Dre julkaisi kolmannen sooloalbuminsa nimellä Compton: A Soundtrack ja kertoi ettei ollut tyytyväinen Detox-albumiin eikä aio julkaista tätä. ==Lähteet== ==Aiheesta muualla== * Albumin virallinen blogi * Dr. Dren virallinen kotisivu * Aftermath Entertainment Luokka:Dr. Dren albumit Luokka:Julkaisemattomat albumit
Yhdysvaltain elokuva-akatemia

Yhdysvaltain elokuva-akatemia (, lyh. AMPAS) on elokuva-alan järjestö, joka tunnetaan muun muassa sen vuosittain jakamista Oscar-palkinnoista. Oscarit ovat elokuva-alan arvostetuimpien palkintojen joukossa. Palkintojen saajat äänestetään akatemian jäsenten kesken. Vuonna 2020 jäseniä oli yli 8 000. Järjestö perustettiin 11. toukokuuta 1927 Kaliforniassa.http://www.oscars.org/ Suomalaisia akatemian jäseniä ovat muun muassa ohjaajat Renny Harlin ja Selma Vilhunen. Myös äänisuunnittelija Paul Jyrälä oli jäsen. == Lähteet == == Aiheesta muualla == Luokka:Elokuvajärjestöt * Luokka:Yhdysvaltalaiset järjestöt
Tensta

Tensta on yksi Tukholman kaupunginosista. Se sijaitsee Spånga-Tenstan kaupunginosa-alueella. Sen asukasluku oli vuonna 2003 17 436, joista 70 % oli ulkomaalaistaustaisia. Tenstan 16–64-vuotiaista asukkaista 86,1 % on maahanmuuttajia, lähinnä Aasiasta ja Afrikasta. Vuonna 2020 Tenstan kaikenikäisistä asukkaista liki 90 prosentilla oli juuret muualla kuin Ruotsissa, ja he ovat myös pääasiassa Afrikasta ja Aasiasta. 1980-luvulla alueella asui paljon suomalaisia, mutta sittemmin suomalaiset ovat vaurastuessaan muuttaneet arvostetummille alueille, ja tilalle on tullut muuttajia köyhemmistä maista. Tensta on Ruotsin poliisin erityisen hankalien lähiöiden listalla. Kaupunginosalla on ongelmalähiön leima, ja siellä on levottomuuksia. Tenstan nimi on peräisin ruotsin kielen sanoista tena ja sta.Stockholms stads webbplats - Forntid möter nutid "Tensta antas härstamma från orden tena (en sorts fiskeredskap) och sta (inhägnat område)." Tenstassa on kaksi Tunnelbanan asemaa, Tensta ja Hjulsta. == Historia == Kylänä Tensta mainitaan jo vuonna 1539. Vuonna 1965 Tukholma osti maat armeijalta ja laati sille yleiskaavan. Ruotsin miljoonaohjelman mukaisesti alueelle rakennettiin 6 000 kerrostaloasuntoa vuosina 1966–1972. Ensimmäiset asukkaat pääsivät muuttamaan alueelle 1967 ja vuonna 1969 valmistui pientaloalue. Tätä Tenstan länsiosaa kutsutaan nimellä Hjulsta. Järvan alueella toimii kuusi rikollisryhmää. Ainakin kaksi niistä käy keskenään jengisotaa, joka laajeni heinäkuussa 2020 kun mies puukotettiin kuoliaaksi. Elokuun lopulla poliisi ihmetteli vähäistä määrää ihmisiä Tenstan keskustassa. Selvisi että rikollisjengit olivat julistaneet alueelle ulkonaliikkumiskiellon kello 18 lähtien väkivallan uhalla. Selitykseksi uskottiin että mahdolliset todistajat haluttiin pitää pois kaduilta. Tapaus osoitti rikollisten vaikutusvallan alueella.https://www.is.fi/ulkomaat/art-2000006673913.html https://www.mtvuutiset.fi/artikkeli/rikollisjengi-julisti-tukholman-tenstan- alueelle-ulkonaliikkumiskiellon-asukkaat-tottelivat-vakivallan-pelossa/7958074 == Lähteet == == Aiheesta muualla == Luokka:Tukholman kaupunginosat
Alexander von Kothen

Alexander von Kothen (8. huhtikuuta 1867 Vilna, Venäjän keisarikunta – 1920 Pietari, Neuvosto-Venäjä) oli suomalaissyntyinen Venäjän keisarillisessa armeijassa palvellut kenraalimajuri, joka toimi senaattorina niin sanotussa amiraalisenaatissa. (Viitattu 23.2.2020) Alexander von Kothen syntyi kenraalimajuri Fredrik Oskar Teodor von Kothenin ja Nadežda Levsinin kuusilapsisen perheen kolmanneksi vanhimpana lapsena. Alexander Von Kothen otettiin oppilaaksi 1. Paavalin sotakouluun Pietariin 1885, ylennettiin 1887 sieltä valmistuttuaan aliluutnantiksi ja määrättiin Henkivartioväen suomenmaalaiseen rykmenttiin 1888. Hänet ylennettiin luutnantiksi 1891 ja määrättiin nuoremmaksi upseeriksi Vilnan jalkaväen junkkarikouluun, josta hän palasi rykmenttiinsä 1894. Von Kothenista tuli apulaisopetusupseeri Aleksanterin kadettikouluun Pietariin 1897. Alikapteeniksi hänet ylennettiin 1898 ja kapteeniksi 1899, jolloin hänestä tuli myös kadettikoulun opetusupseeriksi. Von Kothen siirrettiin vastaavaan tehtävään Sumin kadettikouluun seuraavana vuonna ja ylennettiin everstiluutnantiksi 1901. Vuonna 1903 hänestä tuli kadettikoulun luokanopettaja ja vuonna 1906 everstiksi ylennettynä kadettikomppanian päällikkö. Sumissa von Kothen palveli vuoteen 1910 alkuun, jolloin hänet nimitettiin Suomen suuriruhtinaskunnan senaattiin 12. tammikuuta 1910 maanviljelystoimikunnan päälliköksi. Hänet siirrettiin samalla armeijan jalkaväen upseeriluetteloihin, missä hänet ylennettiin kenraalimajuriksi vuonna 1912. Helmikuun vallankumouksen jälkeen hän sai eron sekä senaatista että sotapalveluksesta 26. maaliskuuta 1917. Sen jälkeen von Kothen palasi Pietariin, jossa hän kuoli myöhemmin bolševikkien vankina. Alexander von Kothenin puoliso vuodesta 1890 Eugenie Dolinskaja. Myös hänen veljestään Mikael von Kothenista tuli kenraalimajuri. ==Kirjallisuutta== *Håkon Holmberg: (Keisarillisen) Suomen senaatin talousosaston puheenjohtajat, jäsenet ja virkamiehet 1909-1918 - elämäkerrallinen luettelo, Helsinki, 1964. ==Lähteet== Luokka:Suomalaiset senaattorit Luokka:Suomalaiset kenraalit Luokka:Venäläiset kenraalit Luokka:Vuonna 1867 syntyneet Luokka:Vuonna 1920 kuolleet
Numeromurha

Numeromurha (Murder by Numbers) on vuonna 2002 ensi-iltansa saanut yhdysvaltalainen toimintatrilleri. == Näyttelijät == (rooli-näyttelijä) *Cassie Mayweather – Sandra Bullock *Sam Kennedy – Ben Chaplin *Richard Haywood – Ryan Gosling *Justin Pendleton – Michael Pitt *Ray Feathers – Chris Penn *Captain Rod Cody – R. D. Call *Asst. D.A. Al Swanson – Tom Verica *Lisa Mills – Agnes Bruckner == Aiheesta muualla == * Elokuva-arvostelu MTV:n sivustolla Luokka:Vuoden 2002 yhdysvaltalaiset elokuvat Luokka:Yhdysvaltalaiset toimintatrillerit Luokka:Barbet Schroederin ohjaamat elokuvat
EP-levy

EP-levy (lyhenne sanoista Extended Play) on musiikkiäänite, joka on pidempi kuin single, mutta liian lyhyt käydäkseen albumista. EP sisältää yleensä 4–6 ääniraitaa, joiden yhteispituus on tavallisesti 15–30 minuuttia. Alun perin EP:llä tarkoitettiin RCA Victorin kehittämää vinyylilevytyyppiä, jonka oli tarkoitus kilpailla Columbian kehittämien 12-tuumaisien LP-levyjen kanssa. Nämä EP:t olivat 10-tuumaisia, sisälsivät noin seitsemän ja puoli minuuttia musiikkia levypuolta kohden ja ne soivat 45 kierroksen minuuttinopeudella. Suosittuja varhaisia EP-levyjä olivat muun muassa RCA Victorin julkaisemat Elvis Presley -äänitteet sekä Walt Disneyn elokuvista tehdyt julkaisut. Pian EP vakiintui kuitenkin tarkoittamaan mitä tahansa albumia lyhyempää, mutta singlelevyä pidempää äänitettä. Minialbumi on toinen termi, jolla viitataan EP-levyn pituiseen julkaisuun. == Lähteet == * Luokka:Seulonnan keskeiset artikkelit
Therese Alshammar

Therese Alshammar (s. 26. elokuuta 1977 Solna) on ruotsalainen uimari ja olympiamitalisti. Hän on erikoistunut vapaauintiin ja perhosuintiin. Hän on voittanut naisista eniten arvokilpailumitaleja. Hänet on Ruotsissa valittu vuoden 2010 urheilijaksiUimari Alshammarista Ruotsin Vuoden urheilijaHS.fi. Viitattu 18.1.2011. . Hänen kansainvälinen arvokilpailudebyyttinsä tapahtui pitkän radan MM-kilpailuissa 1994 Roomassa, joissa hän selviytyi välieriin 100 metrin selkäuinnissa. kesäolympialaisissa 1996 Alshammar osallistui myös tälle matkalle, mutta putosi välierissä. Ensimmäisen arvokisamitalinsa hän voitti 50 metrin vapaauinnissa pitkän radan EM-kilpailuissa 1997. Hän kirkasti mitalinsa hopeaksi vuonna 1999. Kesäolympialaisissa 2000 Alshammar murtautui koko maailman tietoisuuteen voittamalla hopeamitalit 50 ja 100 metrin vapaauinneissa, ja pronssia 4 × 100 metrin vapaauintiviestissä. Pitkän radan MM-kilpailuissa 2001 Alshammar voitti kaksi hopeaa, 50 metrin vapaauinnissa ja 50 metrin perhosuinnissa. Pitkän radan EM-kilpailuissa 2002 Alshammar voitti kultaa 50 metrin vapaauinnissa. Vuonna 2004 Alshammarin päätavoite oli kesäolympialaiset. Ainoalla matkallaan, 50 metrin vapaauinnissa, hän jäi niukasti mitalien ulkopuolelle ollen neljäs. Pitkän radan MM-kilpailuissa 2005 Alshammar voitti pronssia 50 metrin perhosuinnissa, ja voitti samalla matkalla MM-kultaa lyhyen radan MM-kilpailuissa 2006. Lisäksi pitkän radan MM- kilpailuissa 2007, hän jatkoi menestyksekästä mitaliputkeaan 50 metrin perhosuinnissa, tuloksena taas MM-kulta. Lisäksi hän voitti kyseisissä kilpailuissa hopeaa 50 metrin vapaauinnissa. Myös Rooman MM-kilpailuissa 2009 hän sai hopeaa 50 metrin vapaauinnissa. Alshammar saavutti 67. arvokilpailumitalinsa Budapestin EM-kilpailuissa 2010 nousten eniten arvokisamitaleja saaneeksi uimariksi ohi Martina Moravcován. Alshammar ui 18. maaliskuuta 2000 Ateenassa 50 metrin vapaauinnin uudeksi maailmanennätykseksi lyhyellä radalla 23,59, ja paransi omissa nimissään ollutta ME-aikaa puolella sekunnilla. Hän oli pitkään ainoa nainen, joka oli uinut 50 metrin vapaauinnin alle 24 sekunnin lyhyellä radalla. 13. kesäkuuta 2007 hän ui 50 metrin perhosuinnin uudeksi maailmanennätykseksi 25,46. Alshammar edustaa seuratasolla tukholmalaista SK Neptunia. Hän voitti 73. Ruotsin mestaruutensa vuonna 2006 nousten eniten Ruotsin mestaruuksia voittaneeksi uimariksi ohi Anders Holmertzin. Alshammar esiintyi vuonna 2004 P. V. Lehtisen ohjaamassa uintiaiheisessa elokuvassa Krooli. Hän esitti elokuvassa itseään. ==Lähteet == *Profiili Swimrankings.net:issä Luettu 26.2.2007 *Alshammar Internet Movie Database:ssa Luettu 26.2.2007 *Alshammarin kotisivut Luettu 26.2.2007 *Ruotsin olympiakomitea Luettu 26.2.2007 ===Viitteet=== Luokka:Ruotsalaiset uimarit Luokka:Ruotsalaiset olympiamitalistit Luokka:Vuonna 1977 syntyneet Luokka:Elävät henkilöt
Sirkka Tälli

Sirkka "Sirkkis" Tälli on suomalainen drag-hahmo, jota esittää näyttelijä Pertti Kiviranta. Hahmo tuli tunnetuksi MTV3-televisiokanavan suorassa Punainen planeetta -keskusteluohjelmassa 1997–1998. Ohjelman tuotti Production House ja tuottajana toimi Liisa Akimof. Syksyllä 2000 Sirkka Tälli esitti kuluttajille ympäristöneuvoja antavaa ”tutkivaa journalistia” Yleisradion ohjelmasarjassa Ekoisti.Fogelholm, Sonja: Kysy ihan mitä vain – Sirkka Tälli selvittää vastauksen! Yle Elävä arkisto 20.11.2014. Viitattu 19.12.2014.Bio, Pertti Kinanen, viitattu 19.12.2014.Oletko sinä...? , Helsingin kaupunginkirjaston kysymyspalsta Kysy.fi-palvelu, Helsingin kaupunginkirjasto, 25.6.2014. Viitattu 19.12.2014. Sirkka Tälli on juontanut sekä valtaväestölleTeatterin tiedotuskeskus että seksuaalivähemmistöille suunnatuissa tilaisuuksissa.Lesbo- ja homoelokuvan festivaali VinokinoRavintola Mixei == Lähteet == Luokka:Suomalaiset drag-artistit Luokka:Syntymävuosi puuttuu Luokka:Elävät henkilöt Luokka:Kuvitteelliset henkilöt
Old Stuck-up

Old Stuck-up on Tuomas Veturi -kirjasarjassa esiintynyt huonotapainen dieselveturi. Sen värit ovat sininen ja keltainen. Old Stuck-up esiintyi Christopher Awdryn vuonna 1984 ilmestyneessä kirjassa James and the Diesel Engines. Siinä Jaska-veturi puhuu Henri-veturille, ettei hän pidä dieseleistä, paitsi heidän rautatien Pontuksesta ja Bearista, joka on samaan aikaan peseytymässä. Tuon jälkeen kerrotaan, että Toiselta rautatieltä saapuu vierailulle dieselveturi. Pian Old Stuck-up saapuu ja huomaa, että tallissa asuu höyryvetureita ja jumittautuu ulos sekä kieltäytyy liikkumasta. Pontus ja Jaska joiden on määrä esitellä paikkoja taas ovat Stuck-upille vihaisia ja he puhuvat tälle vihaisina. Aamulla, kun kaikki ovat lähteneet hommiinsa Old Stuck-up päättää lähteä liikkeelle, mutta liukastuu öljyisillä kiskoilla, joilla Pontus ja Bear ovat äskettäin olleet. Old Stuck-up menee rymisten seinän läpi takapihalle. Kukaan ei loukkautunut ja kun Old Stuck-up on saatu ylös, hän lähtee samoin tein takaisin kotiinsa. Tuon jälkeen muut ovat iloisina tallissaan ja sanovat, että herra päätarkastaja kutsuu kaikkia dieseleitä hyödyllisiksi, mutta sellaiseksi hän ei kutsunut Stuck-upia. Luokka:Tuomas Veturi en:The Other Railway#Old_Stuck-Up
Idänkaulustrappi

Idänkaulustrappi (Chlamydotis macqueenii) on trappien heimoon kuuluva kurkilintu. Lajin, silloisen alalajin, kuvaili ja nimesi John Edward Gray vuonna 1832. == Koko ja ulkonäkö == Linnun pituus on 55–65 cm, siipien kärkiväli 125–151 cm ja paino 1,2–3,2 kg. Idänkaulustrappi on kookas, pystyssä kulkeva, melko pitkäkaulainen lintu. Se on yläpuolelta hiekanruskea tummin raidoin ja alapuolelta valkoinen. Kaulan sivulla vanhalla linnulla on musta pitkittäisraita, joka puuttuu nuorilta linnuilta. Jalat ovat pitkät ja vahvat, harmaat. Sukupuolet ovat lähes saman näköisiä, naaraan ollessa hieman pienempi ja harmaampi. Siipisulat ovat päältä mustat, käsisiivessä on suuri valkea laikku. Idänkaulustrappi on lähes mykkä, vain poikaset pitävät piipittävää kutsuääntä. Soidintanssissa se pörhistää kaulan ja päälaen valkoiset höyhenet ikään kuin kaulukseksi ja tepastelee ympäriinsä. Se lentää pöllömäisesti hieman nykivin, hitain siiveniskuin. Hyvin saman näköiseen lännenkaulustrappiin eroina ovat idänkaulustrapin vaaleampi väritys ja isompi koko. == Esiintyminen == Pesimäalue ulottuu Siinain niemimaalta Arabian niemimaalle, Iraniin, Kazakstaniin, Mongoliaan ja Kiinaan. Laji on luokiteltu vaarantuneeksi etenkin talvehtimisalueilla tapahtuvan liiallisen metsästyksen takia. Pohjoiset populaatiot ovat muuttolintuja, jotka talvehtivat Intiassa, Pakistanissa ja Persianlahden valtioissa. Suomessa idänkaulustrappi on tavattu kerran: 19. syyskuuta 1861 ammuttiin koiras Helsingissä. Kyseinen lintu on Helsingin yliopiston kokoelmissa. == Elinympäristö == Kuivat avomaat, arot ja tasangot, paikoin myös matalaa pensaikkoa kasvavat avomaat. == Lisääntyminen == Pesä on kuoppa maassa. Munia on 2 tai 3, joskus 4. Haudonta-aika on noin 24 päivää. == Ravinto == Kaikkiruokainen. Syö kasvinosia, hedelmiä ja siemeniä, sekä hyönteisiä ja muita selkärangattomia sekä matelijoita. == Lähteet == * Stamps of Israeli Birds * Rariteettikomitea === Viitteet === Luokka:Trapit Luokka:Uhanalaiset linnut
The Lucy Show

The Lucy Show oli Lucille Ballin tähdittämä televisiosarja, jota tehtiin vuosina 1962–1968. Se oli jatkoa Ballin aikaisemmalle ja huomattavasti kuuluisammalle televisiosarjalle I Love Lucy. Sarja nimettiin alun perin The Lucille Ball Show'ksi, mutta nimi muutettiin pian lyhyempään muotoon. The Lucy Show kesti kuusi tuotantokautta ja siinä oli yhteensä 156 jaksoa, joista jokainen kesti noin 30 minuuttia. Se oli lajityypiltään tilannekomedia. Sarja kertoo leskeksi jäänestä naisesta nimeltä Lucy Carmichael (Ball), joka asuu New Yorkin osavaltiossa kahden lapsensa, ystävänsä ja tämän lapsen kanssa. Hahmot kuitenkin vaihtuivat usein vanhojen näyttelijöiden lähtiessä ja uusien saapuessa sarjaan. Lucille Ballin hahmo oli ainoa, joka oli mukana kaikkina kausina. Myös useat julkkikset tekivät vierailuja suosittuun sarjaan, heidän joukossaan muun muassa Dean Martin, George Burns ja Joan Crawford. Sarja päättyi vuonna 1968, kun Ball myi sarjan omistavan tuotantoyhtiönsä Desilu Productionsin Gulf and Western Industries -yhtiölle. Hän ei halunnut enää esiintyä sarjassa, jota ei omistanut. Ball loi kuitenkin vielä yhden televisiosarjan, jolle hän antoi nimen Here's Lucy ja jonka pääosaa hän jälleen itse esitti. Se oli käytännössä jatkoa The Lucy Show'lle, vaikka kuvasikin eri hahmoja. Hahmoissa oli kuitenkin paljon yhdenkaltaisuutta The Lucy Show'n hahmojen kanssa. Here's Lucy kesti sekin kuusi tuotantokautta. Se lopetettiin vuonna 1974. Lucy Show’ta esitettiin myös Suomen televisiossa. Vuonna 1971 se oli Katso-lehden lukijaäänestyksessä television 99 ohjelmasta kuudenneksi vähiten suosittu (sijoitus 94/99), ja syyksi arveltiin sen yliampuvaa ja valmiiksi naurettua komiikkaa. Katsojiakin se sai syksyllä 1971 vain 129 000.Katso 8/1972, katso ==Lähteet== == Aiheesta muualla == * Luokka:Tilannekomediat Luokka:Yhdysvaltalaiset televisiosarjat Luokka:Yhdysvaltalaiset komediasarjat
Ernesti Rainesalo

Ernesti Rikard Rainesalo (vuoteen 1906 Ernst Richard Rothström; 8. huhtikuuta 1864 Eurajoki – 16. elokuuta 1929 Helsinki) oli suomalainen asianajaja, joka toimi senaattorina toisen sortokauden aikaisessa niin sanotussa amiraalisenaatissa. Hän kuului vanhasuomalaiseen puolueeseen, mutta ei ollut virallisesti senaatissa sen edustajana.Kuolleita, Helsingin Sanomat, 17.08.1929, nro 220, s. 2, Kansalliskirjaston digitaaliset aineistot. Viitattu 17.08.2024 Rainesalo syntyi kirkkoherra Karl Fredrik Rothströmin ja hänen vaimonsa Augusta Sofia Rancken'in poikana. Hän opiskeli lakia ja toimi valmistuttuaan Suomen suuriruhtinaskunnan senaatin palveluksessa. Rainesalo valmistui ylioppilaaksi Helsingin yksityislyseosta 1884. Sen jälkeen hän toimi vänrikkinä Suomen sotaväen palveluksessa, Uudenkaupungin reservikomppaniassa, Uudenmaan tarkk'ampujapataljoonassa ja Kärsämäen reservikomppaniassa aina vuoteen 1889. Rainesalo suoritti kameraalitutkinnon ja ylemmän oikeustutkinnon Helsingin yliopistossa 1890 ja sai varatuomarin arvon 1894. Urallaan Suomen suuriruhtinaskunnassa Rainesalo palveli Turun ja Porin lääninhallituksessa läänin-apukamreerina vuodesta 1897, lääninnotaarina vuodesta 1900 sekä varalääninsihteerinä vuodesta 1902 ja senaatin talousosastossa siviilitoimituskunnan esittelijäsihteerinä vuodesta 1903. Vuonna 1905 hän toimi hetken Oulun läänin vt. kuvernöörinä. Rainesalo nimitettiin senaattoriksi 14. helmikuuta 1910, jossa hän toimi siviilitoimituskunnan päällikkönä 1912–1913 Markovin senaatissa ja sen jälkeen kamaritoimituskunnan päällikkönä 1913–1917 Borovitinovin senaatissa aina maaliskuun vallankumoukseen 1917. Tunnustuksena palveluksistaan keisarikunnalle ja keisarille Rainesalo sai 1916 todellisen valtioneuvoksen arvon. Suomen itsenäistyttyä Rainesalo toimi asianajajana Helsingissä. Koska amiraalisenaattia pidettiin itsenäisessä Suomessa laittomana, ei sen jäseninä toimineille suomalaisille suostuttu näiden anomuksista huolimatta maksamaan valtion eläkettä. Rainesalo kuoli 65-vuotiaana elokuussa 1929 Helsingin kirurgisessa sairaalassa. Rainesalon puoliso oli Elna Herlin, yli-insinööri ja geodeetti Aarne Rainesalo oli heidän poikansa. Kuka kukin on (Aikalaiskirja) 1954, s. 678. (Viitattu 25.4.2019) ==Lähteet== ==Kirjallisuutta== *Håkon Holmberg: (Keisarillisen) Suomen senaatin talousosaston puheenjohtajat, jäsenet ja virkamiehet 1909–1918 - elämäkerrallinen luettelo, Helsinki, 1964. Luokka:Suomalaiset senaattorit Luokka:Suomalaiset juristit Luokka:Suomalaisen puolueen poliitikot Luokka:Vuonna 1864 syntyneet Luokka:Vuonna 1929 kuolleet
Irakin vapautuksen komitea

Irakin vapautuksen komitea () on yhdysvaltalainen hallituksesta riippumaton kansalaisjärjestö, jonka tavoitteena oli vapauttaa Irak Saddam Husseinista. Sillä on yhteyksiä oikeistolaisten Project for the New American Century ja American Enterprise Institute -ajatushautomoiden kanssa, jotka ovat vaikuttaneet Yhdysvaltain ulkopoliitikan muotoutumiseen presidentti George W. Bushin aikana. The Washington Postin marraskuussa 2002 julkaiseman artikkelin mukaan komitea pyrkii Naton laajentamiseen. Saddam Husseinin kukistamisen jälkeen komitea lopetti tiedottamisensa verkkosivuillaan, mutta sillä on edelleen toimisto. Ruotsalainen iltapäivälehti Expressen julkaisi artikkelin otsikolla Utrikesminister Carl Bildt till salu, jonka mukaan Ruotsin ulkoasiainministeri Carl Bildt olisi värvätty syksyllä 2002 edistämään suunnitteilla olleen Irakin sodan päämääriä.Kauppalehti: Irak-paljastus varjostaa Carl Bildtiä, Auli Mauno (auli.mauno (a) kauppalehti.fi) , 23.2.2007 11:57 Expressen: Utrikesminister Carl Bildt till salu, 22.2.2007 09:25 Ruotsin aikaan ==Lähteet== Luokka:Irakin sota
Hara (budōkäsite)

Hara () on yhteinen käsite monille vanhoille aasialaisille kulttuureille. Kyseessä on ajatus elämän voiman qin luontaisesta sijainnista palleassa, vatsanpohjassa noin 2,5 senttimetriä navan alapuolella. Bu Samurain ammatti, sivu 46. Hashi 20/1998, 1998 Voiman ollessa lähtöisin tästä hengityksen ja painopisteen keskittymästä on havaittu kehon olevan voimakkaimmillaan ja samalla rento sekä joustava. ==Lähteet== * ===Viitteet=== Luokka:Japanilaiset budōkäsitteet
Luettelo Rohanin kuninkaista

Tämä on luettelo Rohanin kuninkaista J. R. R. Tolkienin luomassa fiktiivisessä Keski-Maassa. Kaikki vuosiluvut ovat Kolmatta Aikaa, paitsi kolmannen haaran osalta. Kaikki kuninkaat olivat samaa sukua, Eorlin huonetta, jaettuna kolmeen haaraan, kun kuningasta ei seurannut hänen suora, oma miespuolinen jälkeläisensä. Molemmissa tapauksissa kuninkaan sisarenpoika nousi valtaan. Ensimmäinen haara Ensimmäinen haara Ensimmäinen haara 1\. Eorl Nuori, Léodin poika 2510 – 2545 2\. Brego 2545 – 2570 3\. Aldor Vanha 2570 – 2645 4\. Fréa 2645 – 2659 5\. Fréawine 2659 – 2680 6\. Goldwine 2680 – 2699 7\. Déor 2699 – 2718 8\. Gram 2718 – 2741 9\. Helm Vasarakoura 2741 – 2759 Helmin kaksi poikaa kuolivat Pitkän Talven aikana. Hänen sisarenpojastaan Fréaláf Hildinpojasta tuli toisen haaran ensimmäinen kuningas. Helmin kaksi poikaa kuolivat Pitkän Talven aikana. Hänen sisarenpojastaan Fréaláf Hildinpojasta tuli toisen haaran ensimmäinen kuningas. Toinen haara Toinen haara Toinen haara 10\. Fréaláf Hildinpoika 2759 – 2798 11\. Brytta Léofa 2798 – 2842 12\. Walda 2842 – 2851 13\. Folca Metsästäjä 2851 – 2864 14\. Folcwine 2864 – 2903 15\. Fengel 2903 – 2953 16\. Thengel 2953 – 2980 17\. Théoden Ednew 2980 – 3019 Théodenin ainoa poika Théodred kuoli Rautkymin kahlaamon taistelussa. Hänen sisarenpoikansa Éomer nousi valtaan kolmannen haaran kuninkaaksi. Théodenin ainoa poika Théodred kuoli Rautkymin kahlaamon taistelussa. Hänen sisarenpoikansa Éomer nousi valtaan kolmannen haaran kuninkaaksi. Kolmas haara Kolmas haara Kolmas haara 18\. Éomer Éadig 3019 – NA 63 19\. Elfwine NA 63 – ? ==Katso myös== * Luettelo ihmisten hallitsijoista Keski-Maan historiassa * Rohanin kuninkaat